《金钱子 案《西陵词选》题作「东城同沈遹声作」。》
清代·俞士彪

云锁深林，风里梵声时度。水潺湲、乱红流去。古木亭亭，伴愁人凝伫。

点点归鸦，斜阳芳草东城路。碧野朱桥，记是那时门户。

到而今、旧欢何处。零落桃花，但魂销崔护。凝想无聊，隔墙头又催箫鼓。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。